સાચું કહું.? તું કેટલી સુંદર છો એની તને પોતાને જરાય ખબર નથી.તારા રુપાળા રંગરાણીનાં વૈભવથી મહેકતા દેહ પર તો કોઈપણ જીવતો માણસ મરવા તૈયાર થઈ જાય અને તને જોવા માટે કોઈ મરેલો માણસ પણ એકવાર બેઠો થઈ જાય.તું તનમનમોહક છો એટલે જ હું તને ચાહું છું એવું નથી કારણકે દિલલુભાવક લાગે છે..બસ હું માત્ર એટલું જાણું છું કે હું તને મુશળધાર ચાહું છું અને તું મને બેફામ ગમે છે.અત્યાર સુધી જોયેલી, સ્ત્રીઓમાં માત્ર તું અને તું માત્ર એવી પહેલી સ્ત્રી છો જેને માટે હું કહી શકું કે સુંદરતા વિથ શાર્પ સેન્સ હયુમરની સાથે મેનર્સ ધરાવે છે.તારી કજરારી આંખોમાં તારા તનનાં તોરણીયા બાંધીને શરુ થયેલો મારો પ્રેમ જ આજે આ ક્ષણે પળે તારા મનનાં માંડવડા સુધી વિસ્તાર પામ્યો છે. અગાધ અલલ્ડતા, માથાબોળ માસુમિયત,રુઆબદાર રોફીલું બદન અને કાતિલતાની કામણ રેલાવતો તારો ચહેરો મારા લાખો કરોડૉ,અને અબોજો અરમાનોનું જ્ન્મસ્થાન છે...તને જોઇને મારી કલમમાં કોઇ દેવત્વ આવી જાય છે....અને સુફીયાનાં રંગમાં માત્ર તારી ચાહતને આરાધે છે...